מלכה מרין

מלכה מרין היא במאית תיאטרון ישראלית, ובעבר שחקנית ממייסדות התיאטרון הקהילתי הירושלמי בהנהגת הבמאית הלנה קאוט האוסון.

ביוגרפיה 
מרין למדה לימודי תיאטרון באוניברסיטת תל אביב, והיא בוגרת החוג לספרות אנגלית באוניברסיטה העברית בירושלים. במהלך לימודיה הייתה ממקימי התיאטרון הקהילתי הירושלמי.

את הקריירה שלה בתיאטרון החלה כשחקנית בתיאטרון חיפה, שם הכירה את מי שהפך לימים לבעלה, המחזאי חיים מרין, כששיחקה ב"סורגים" המחזה הראשון שכתב חיים ב-1979. בני הזוג הפכו לשותפים ליצירה לאורך הקריירה המקצועית של שניהם. בתם היא הסופרת תמר מרין.

מרין מלמדת משחק וכתיבה דרמטית בבית ספר "הדרך" של איל כהן ורות דייכס, וכן מעבירה סדנאות משחק פרטיות.

קריירה מקצועית

משחק 
 הגואל - מחזה מאת המחזאי הבריטי פיטר טרסון בבימויה של הלנה קאוט האוסון. התיאטרון הקהילתי בירושלים, 1972
 דיוגנס מחפש איש ישר - הפקה במסגרת התיאטרון הקהילתי בירושלים
 יום הולדת - מחזה מאת ליאונרד מלפי שהוצג על רקע בית קפה ובמהלך ההצגה הוגשו לצופים ארוחות ומשקאות. התיאטרון הקהילתי בירושלים, 1972
 אופניים לשנה
 סורגים - המחזה הראשון של חיים מרין, שנכתב בשיתוף עם איציק ויינגרטן, בבימויו של עודד קוטלר ועם מוזיקה שהלחין שלמה גרוניך. המחזה זכה בפרסי כינור דוד וורד הכסף. תיאטרון חיפה, 1980
 אשה מן האדמה - מחזה על פי אגדות חז"ל בבימויה של אתי רזניק. פרס ראשון בפסטיבל עכו 1984.
 נשים בצמרת - מחזה מאת קריל צ'רצ'יל בבימויה של הלנה קאוט האוסון. לצד סנדרה שדה, רבקה נוימן, עפרה ויינגרטן, אורלי זילברשץ וחיה הורוביץ. הקאמרי, 1984
 בתוכו - ערב שירה משוחקת לצד ריקי דסקל ובבימויה של תמי לדרר. תיאטרון הסימטה, 1985
 החולמים - הפקה בינלאומית של אורי ברבש, בתפקיד אסתר. 1987

בימוי 
 רכבת בבוואריה - מחזה על פי ספרה של אסתר פוקס "אסור לי להתאבד" ובכיכובה של ריקי דסקל. פסטיבל עכו, 1986
 גבר ואישה - מחזה שכתב חיים מרין לפסטיבל עכו בשנת 1986, אך העלאתו בוטלה לאחר שהשחקנים פרשו ממנו, ובסופו של דבר הוצג בפסטיבל עכו 1988.
 בדידות - מחזה שכתבה מרין יחד עם חיים מרין, על פי סיפורי נחמה פוחצ'בסקי. תיאטרון החאן, 1991
 יהודית - הצגת יחיד מאת חיים מרין ובכיכובה של רזיה ישראלי. תיאטרונטו 1994.
 היובל שלי - הצגה שעלתה לראשונה במסגרת פסטיבל עכו 1998, ולאחר האינתיפאדה השנייה עובדה מחדש והועלתה בהפקה מעודכנת. תמונע, 2004
 ביער ביער - גרסה מחודשת למחזה של חיים מרין שעלה במקור בפסטיבל עכו 1988. תמונע, 2004
 ספר הזיכרונות של בטני - מופע המבוסס על שירי הספר בעל אותו השם מאת ריקי דסקל. תיאטרון קרוב, 2005
 עלילות הגבורה של דון קישוט וסנצ'ו פנסה - עיבוד לילדים מאת אייל רוזלס. זוכה פרס השחקן בפסטיבל חיפה להצגות ילדים. תיאטרון אורנה פורת, 2007
 הדנטיסט - מחזה מאת חיים מרין ורזיה ישראלי. עלה לראשונה במסגרת פסטיבל אישה יוצרת חולון ב-2006 ולאחר מכן הוצג גם בפסטיבלים באדינבורו (2009), טורונטו (2010), ואמסטרדם והאג (2011).
 רחוב - גרסה ישראלית למחזה מאת ג'ים קארטרייט במסגרת פסטיבל "עתיד התיאטרון 2012". זוכה צל"ש לשחקנית מטעם סדנאות הבמה.
 אוטובוס 92 - מחזה מאת חיים מרין בהשראת אירוע אמיתי. המחזה היה מועמד לפרס קיפוד הזהב לשנת 2013. תיאטרון הסימטה, 2012
 הטפט הצהוב - תרגום ועיבוד לבמה של סיפור קצר מאתר שארלוט פרקינס גילמן, בהשתתפות רונא זורלא ואלינור פלקסמן. הסימטה, 2015
 קולות - דרמה קומית שהוצגה בפסטיבל הפרינג' תל אביב, בפסטיבל זרקור בתיאטרון הקאמרי ובמרכז הפרינג' באר שבע. ההצגה הייתה מועמדת לפרס קיפוד הזהב למחזאית השנה, שחקנית השנה ושחקן משנה. הסמטה, 2015
 עוברות אורח - מופע בכיכובן של נגה אשד וריקי דסקל הבוסס על ספרה של דסקל בשילוב טקסטים מתוך "מכתבים מנסיעה מדומה" של לאה גולדברג, טקסטים מתוך פייסבוק ושירי זמר. 2017
 ירמה שלי - אינטרפרטציה אישית למחזהו הנודע של לורקה. זוכה פרס במאית השנה ועיבוד השנה של תיאטרון הסימטה לשנת 2019
 גלגול נשמות - מחזה של חיים מרין זוכה פרס המחזאי, ההצגה, השחקן הראשי ושחקן המשנה בפסטיבל "אביב ישראלי" 2020. הסימטה, 2020
 מנהל הבית - מחזה של הרולד פינטר בתרגומו של חיים מרין. קומדיה טרגית וגרוטסקית שנכתבה על לונדון בשנות ה-60 אך בעיבודה של מרין היא בחרה למקם אותה בתל אביב של ההווה. הסימטה, 2022

קישורים חיצוניים 

 האתר של מלכה מרין
 
 
 הקלטה משנת 1985 של המחזה "בבדידות" בכיכובה של מלכה מרין בארכיון קול ישראל

הערות שוליים 

במאיות תיאטרון ישראליות
במאי תיאטרון ישראלים
שחקניות תיאטרון ישראליות
שחקני תיאטרון ישראלים
בוגרות האוניברסיטה העברית בירושלים
בוגרי האוניברסיטה העברית בירושלים
ישראליות שנולדו במאה ה-20
ישראלים שנולדו במאה ה-20